אנגרי בירדס (זיכיון)

אנגרי בירדס (באנגלית: Angry Birds; בתרגום חופשי לעברית: "ציפורים כועסות" או "ציפורים זועמות") הוא זיכיון בידור, שנוצר על ידי חברת הפיתוח הפינית Rovio Entertainment.

ראשיתו של הזיכיון הוא בדצמבר 2009, כאשר חברת Rovio Entertainment הפיצה למכשירים ניידים בעלי מערכת הפעלה של iOS משחק וידאו לחנות ה-App Store. במהרה, זכה המשחק להצלחה רבה, ובתוך זמן קצר, המשחק הורד במיליוני הורדות. לאחר מכן, החלה חברת Rovio לעצב את המשחק בגרסאות אשר יתאימו גם למערכות הפעלה אחרות, כדוגמת אנדרואיד, סימביאן ו-Windows Phone, וגם כן למחשבי לוח. לאחר שהצלחת המשחק גדלה, החלה חברת Rovio לעצב את המשחק גם לקונסולות משחקים ומחשבים אישיים. נכון ליולי 2015 אפליקציות המשחקים בסדרה הורדו למעלה מ-3 מיליארד פעמים לטלפונים חכמים, דבר ההופך את הסדרה לסדרת המשחקים החינמית המורדת בהיסטוריה.

בחלוף השנים, הורחב הזיכיון מסדרת משחקי וידאו גם לסדרות אנימציה, חוברות קומיקס ואף סרט קולנוע.

ב-19 באוקטובר 2010 המשחק הופיע לראשונה בחנויות האפליקציות לאנדרואיד, וב-23 ביוני 2011 המשחק שוחרר לראשונה לגרסת ה-Windows Phone.

בכל המשחקים יש 597 שלבים ו-32 ביצי זהב. במכשירי אפל יש 598 שלבים ו-33 ביצי זהב. ב-21 ביולי 2016 המשחק עבר יותר מ-600 שלבים ברציפות.

באפריל 2011 למשחק יצא גרסה מיוחדת וחינמית בשם Angry Birds Nokia למכשירי נוקיה בלבד. המשחק כולל אך ורק 45 שלבים.

== עלילת המשחקים ==
ברוב משחקי הסדרה, להקת חזירים גונבת את הביצים של להקת ציפורים במטרה לאכול אותן. מטרת הציפורים היא לחסל את החזירים באמצעות שיגורן ברוגטקה.

== דמויות ==
=== ציפורים===
==== הציפורים הרגילות ====
*רד: ציפור אדומה מגזע קרדינל צפוני חסרת יכולת מיוחדת, אולם היא מסוגלת להתנגש ולהרוס מבנים חלשים. רד משמש כסמל המשחק לרוב. רד סבל מבריונות בילדותו ועל כן הוא חם מזג ומתעצבן במהירות. שמו התגלה במברשות השיניים של אנגרי בירדס שיצאו ב-16 באוגוסט. בסרט מדובב על ידי ג'ייסון סודייקיס ובגרסה העברית על ידי יפתח אופיר.
*ג'יי, ג'ייק וג'ים (מכונים גם "הכחולים"): 3 ציפורים כחולות מגזע קיכלי סיאליה כחול הרים אשר מתחילות כציפור כחולה אחת ומתפצלות כאשר לוחצים על המסך. טובים בעיקר לניפוץ זכוכיות. בסרטונים מוצגים כשובבים הנהנים למתוח את הציפורים האחרות. גם שמם התגלה במברשות השיניים. הופיעו רק בסוף הסרט; דובבו על ידי פירס גגנון, נח שנאפ ואוון ואקארו.
*צ'אק: ציפור צהובה מגזע קנרית שכאשר לוחצים על המסך היא מאיצה קדימה ויכולה לנפץ חלקים קשים. טוב בעיקר לניפוץ קרשים. אופטימי, אנרגטי ושטותניק, וגם לא חכם במיוחד. גם שמו התגלה במברשות השיניים. בסרט מדובב על ידי ג'וש גד ובגרסה העברית על ידי שמחה ברבירו.
*בומב: ציפור שחורה מגזע צוללן צפוני שמתפוצצת בהקלקת המסך והורסת את רוב העצמים הקרובים לה. טוב בעיקר לניפוץ בטון. שקול יותר מצ'אק ובמקום מסוים פחדן והססן יותר. שמו התגלה ב-[http://www.angrybirdsnest.com/angry-birds-space-comic-all-parts/ קומיקס של Angry Birds Space], אם כי החברה הצהירה כי השם הכתוב בקומיקס, "בוב", הוא שגיאת כתיב. בסרט מדובב על ידי דני מקברייד ובגרסה העברית על ידי אמנון וולף; בגרסה העברית של הסרט שמו הוא בומבה.
*מטילדה: תרנגולת לבנה המטילה ביצה מלאת חומר נפץ שמשמשת בעיקר להרס חומרים קשים, בהקלקה על המסך. לאחר הטלת הביצה נותרת ה"גופה" של הציפור שעשויה לפגוע גם היא בעצמים שונים ולשנות את מצב המשחק. אחראית ואימהית, שוחרת שלום ולרוב קול ההיגיון בין הציפורים. בסרטים היא אשתו של טרנס ולהם בת בשם זואי ו-2 ביצים. גם שמה התגלה במברשות השיניים. בסרט מדובבת על ידי מאיה רודולף ובגרסה העברית על ידי קרן פלס.
*האל: ציפור ירוקה מגזע טוקן אזמרגדי שבלחיצה על המסך היא חוזרת כבומרנג. גם שמו התגלה במברשות השיניים. לא הופיע בסדרה אך הופיע ב-3 טריילרים בסגנון האנימציה של הסדרה (Angry Birds Coca Cola, Angry Birds Transformers ובטריילר החזרה שלו ל-Angry Birds 2). הופעתו במדיה מציגה אותו כבוגר, רגוע ואלגנטי מצד אחד וכמגושם וצעיר ברוחו מצד שני. בסרט מדובב על ידי אנתוני פדייה ובגרסה העברית על ידי דן קיזלר. לא הופיע ב-Angry Birds 2 עד דצמבר 2018, בו נחשף כי יוכל לשמש כדמות נלוות לזמן מוגבל, ובמשחק זה קיבל מראה שונה המזכיר את המראה שלו מהמשחקים הראשונים; הכוח שלו במשחק הוא אותו דבר כמו במשחק הראשון.
*טרנס: ציפור אדומה מגזע קרדינל צפוני בעל גודל מאיים. גם הוא בדומה לרד חסר יכולת מיוחדת, אך הוא בעל השפעה חזקה על רכיבי מבנה בהם הוא מתנגש. מוצג כבחור גדול ומאיים ובעל עבר פלילי, אבל יש לו לב זהב שהוא לא מצליח להוציא עקב מראהו המאיים. בעלה של מטילדה בסרט השני. שמו התגלה בקומיקס של Angry Birds בחג המולד. בסרט מדובב על ידי שון פן ומדבבו בגרסה העברית לא ידוע.
*באבלס: ציפור כתומה מגזע אוריול ג'מייקאני שבהקלקה על המסך הוא מתנפחת כמו אבו נפחא ומתרוקן כמו בלון. גם שמו התגלה במברשות השיניים. מוצג כבעל חיבה עזה לממתקים ורצון עז להיות ציפור זועמת, שנפגם בהיותו אופטימי מדי. בסרט מדובב על ידי איאן היקוקס ומדבבו בגרסה העברית לא ידוע. לא הופיע ב-Angry Birds 2 עד מרץ 2019, בו נחשף כי יוכל לשמש כדמות נלוות לזמן מוגבל; הכוח שלו במשחק הוא אותו דבר כמו במשחק הראשון.
*סטלה: ציפור ורודה מגזע קקדו גאלה אשר בקליק היא מייצרת בועות שמרימות כל דבר וכשהיא נעלמת הבועות מתפוצצות וכל הדברים שהבועות הרימו נופלים על החזירים. אנרגטית, אמיצה ונהנית מדברים רבים כמו שירה וספורט אתגרי. שמה התגלה בתמונה וסאונד חבוי במחשב. ב-Angry Birds Stella כוחה הוא "הבזק ורוד". בסרט מדובבת על ידי קייט מקינון ובגרסה העברית על ידי מיה קדוש. לא הופיעה ב-Angry Birds 2 עד אוקטובר 2018, בו נחשף כי תוכל לשמש כדמות נלוות לזמן מוגבל; הכוח שלה במשחק הוא אותו דבר כמו במשחק הראשון.
*סילבר: ציפור כסופה מגזע בז של פייל אשר הצטרפה לחבורת הציפורים באנגרי בירדס 2. בלחיצה על המסך היא מסתובבת בזווית של 270 מעלות אל הרצפה. משמשת בעיקר להריסת אבן. מופיעה גם ב-Angry Birds Transformers. מוצגת כבעלת הומור ילדותי בסדרה וחכמה ואחראית בסרט. לפי הסרט השני, סילבר היא אחותו של צ'אק.
*הנשר האדיר (באנגלית: Mighty Eagle): עיטם לבן ראש. תוספת שניתנת לרכישה בסמארטפונים תמורת מחיר סמלי. ניתן להשתמש בו בכל שעה ותהליך הירייה שלו מתבצע כך: נורית קופסת סרדינים שלה אין כלל השפעה על המבנה, הנשר בא מאזור שאינו נראה לעין ונע לכיוון הקופסה במהירות, לאחר מכן הוא מפוצץ את כל החזירים בזירה, ללא קשר למקום שבו הוא עובר. זמין במכשירי אפל, גוגל כרום, פייסבוק ואנדרואיד. בסוף הסרט השני נישא לזטה והוא אביה הביולוגי של דבי. בסרט מדובב על ידי פיטר דינקלג' ובגרסה העברית על ידי אלון נוימן; שמו בגרסה העברית היה העיט האדיר.

==== ציפורים מיוחדות בגרסת ה-Seasons ====
*הדרקון האדיר (באנגלית: Mighty Dragon): דרקון שעושה את אותה הפעולה כמו הנשר האדיר, רק שהוא ניתן בחינם, זמין רק בחבילת Year Of The Dragon,וניתן למספר שימושים מוגבל בשעה. התהליך שלו הולך כך: נורית דג אדום חסר השפעה למבנה ואז הדרקון בא משום מקום שנראה לעין אל הדג, מסתובב פעמיים, הורס את הכל ומפוצץ את כל החזירים.
* טוני: ציפור תכלת בעלת גודל מאיים. בן דודו של טרנס. תהליך השיגור של ציפור זאת דומה לשל פופי מ-Angry Birds Stella. מופיע בעולם "On Finn Ice". גר בפינלנד.

==== ציפורים מיוחדות בגרסת ה-Rio ====
*ג'ול ובלו: לסוג זה של ציפור שהוא בעצם 2 ציפורים יש יכולת מיוחדת כשברגע שלוחצים על המסך הציפור עפה בקו ישר. ניתן להשיגן כאשר שוברים את הכלוב שלהן במבנה 30 (המבנה האחרון של הבית הראשון).
*בלו: הציפור הזאת מפחדת לעוף ולכן היא מנסה לעוף ללא הצלחה. ניתן להשיג אותה כשמסיימים את הבית של חוף הים (בסוף מראים סרטון שג'ול נחטפת ונשאר רק בלו).
*ציפור הרקטה: הציפור הצהובה (צ'אק) רק שיש מתחתיה רקטה. התהליך שלה הולך ככה: נורית את צ'אק, וכשלוחצים על המסך הרקטה והציפור משתגרים מהר מאוד ואז הרקטה מתפוצצת. ניתן להשיג אותו רק בשלב הבונוס של עולם הרקטות המרעישות (צריך להשיג 10 רקטות זהובות בשביל להשיג את השלב הזה) ובשלבי הבונוס של הכוכבים (שלב 30 כוכבים, 40 כוכבים ו-50 כוכבים).
* Call The Flock: ציפור בצבע כחול (דומה לבלו המככב בסרט "ריו"). בלחיצה על המסך מופיעים תוכים והורסים כמעט הכל. ניתן לשחק בה גם כתוספת וגם באחד העולמות.

==== ציפורים מיוחדות בגרסת ה-Space ====
*ציפור קרח (שמה לא נחשף על ידי החברה): ציפור מרובעת בצבע תכלת, שבלחיצה על המסך, היא מתפוצצת והופכת את כל מה שמסביבה לקרח (זכוכית) וקל לשבירה, משום כך וכיוון שצורתה מזכירה קוביית קרח השיגה את שמה. העולם היחיד שהיא לא מופיעה בו הוא חזירי זכוכית. טובה לעזור לבלוז, שכן היא יכולה להפוך אבנים וחזירים לקרח שהבלוז יכולים לשבור אותו בקלות.

==== ציפורים מיוחדות בגרסת מלחמת הכוכבים ====
*רד סקייווקר: הציפור האדומה בגרסה זו, שיש לה 3 מצבים. במצב הראשון לא היו לה כוחות מיוחדים, אחר כך היה לה חרב כחולה שבלחיצה על המסך, היא הייתה מסובבת אותה סביבה והורסת מה שסביבה. היא גם יכלה להחזיר יריות באמצעות החרב. ובסוף, אחרי שהתאמן עם יודה בכוכב הג'דיי, היה לה חרב ירוקה שהייתה חזקה יותר מהחרב הקודמת. מבוסס על דמותו של רד.
*אובי ואן קאבומי: הציפור השחורה בגרסה זו. בהתחלה, בלחיצה על המסך, הוא שולח גלים של כוח למקום שעליו לחצנו על המסך אשר שולחים עצמים אל החזירים. אחר כך, מתקפתו מתחזקת. גם הוא יכול להחזיר יריות באמצעות הכוח. מבוסס על דמותו של בומב.
*צ'אק "האם" סולו: הציפור הצהובה בגרסה זו. בלחיצה על המסך, הוא יורה לכיוון המקום שעליו השחקן לחץ. בהמשך הוא מתחזק ויורה יריות כחולות במקום אדומות. מבוסס על דמותו של צ'אק.
*בלוז אנטיליס: הציפורים הכחולות בגרסה זו. בלחיצה על המסך (קודם ציפור אחת) היא מתפצלת ל-3. דומה מאוד לבלוז במשחקים. בהמשך, כשהן פוגעות במשהו, יש מסביבן ברק. מבוססים על דמותם של הבלוז.
*טרבאקה: הציפור החומה. אין לו כוח מיוחד, אבל יש לו השפעה חזקה על רכיבי מבנה בהם הוא מתנגש. בהמשך הכוח שלו מתחזק. מבוסס על דמותו של טרנס.
*הנסיכה סטלה אורגנה: הציפור הוורודה בגרסה זו. יכולה להרים מבנים באמצעות לייזר מיוחד. בהמשך. היא מתחזקת ויכולה להרים מבנים רבים יותר. מבוססת על דמותה של סטלה.
*R2-EGG2: דרואיד. בהקלקה על המסך, הוא מחשמל את החזירים הקרובים אליו. מופיע רק בשלבי הבונוס. מבוסס על דמותה של ביצת החלל.
*C-3PYOLK:הציפור המוזהבת. גם הוא דרואיד. בהקלקה על המסך, הוא מתפרק ל-6 חלקים העפים לכל עבר. גם הוא מופיע רק בשלבי הבונוס. מבוסס על דמותה של מטילדה.
* לאנדו ציפוריסיאן: ציפור משולשת (בצורתה של הציפור הצהובה) אך בצבע חום, בלחיצה על המסך הוא יורה שלוש יריות מפוצלות לאן שהשחקן לוחץ. ניתן לשחק בו רק בעיר העננים ובכוכב המוות השני. בהמשך יש לו לייזר כחול במקום אדום (כמו לצ'אק). מבוסס על דמותו של צ'אק.
*לורד ויידר: חזיר עם חליפה שחורה ועיניים אדומות. בלחיצה על המסך הוא מושך דברים אליו ואז זורק אותם. ניתן לשחק בו רק בשלב 30 בכוכב המוות השני (אם הורגים רק קצת את דארת' סידיוס, אז החזיר הזה בא והורג אותו) ובאנגרי בירדס מלחמת הכוכבים 2. במשחק זה הוא רק זורק דברים. בסוף השלב השלושים בכוכב המוות השני מראים סרטון שבו התגלה כי חזיר זה הוא בעצם ציפור (רדקין סקיווקר). מבוסס על דמותו של חזיר בינוני. הוא הנבל במשחק זה.

==== ציפורים מיוחדות בגרסת הסטלה ====
* לוקה: הציפור הזכר היחיד בחבורה והכי קטן מביניהם. בצבע תכלת. בעל יכולת "הלם על קולי".
* דליה: המדענית של החבורה. בצבע בז'. בעלת יכולת "מדע-פו".
* פופי: הבדחנית בחבורה. בצבע צהוב. בעלת יכולת "צלילת טורנדו".
* ווילו: החלמנית בחבורה. בצבע כחול. בעלת יכולת "סיבוב מערבולת".
* גייל "נסיכה מרושעת": האנטגוניסטית של המשחק. בצבע סגול. הייתה פעם החברה הטובה ביותר של סטלה, עד שגילתה מאורה סודית בה הוחבאו כתר וספר אשר מסביר על ביצה מוזהבת ששוכנת באי, ומשם נטשה את סטלה והחבורה והדבר היחיד שעניין אותה היה לחפש את הביצה. היא הנסיכה של כל החזירונים הרעים.

====ציפורים מיוחדות בגרסת הרובוטריקים====
* אופטימוס פריים: מבוסס על דמותו של רד. צורת השתנותו היא משאית.
* באמבלבי: מבוסס על דמותו של צ'אק. צורת השתנותו היא מכונית.
* גרימלוק: מבוסס על דמותו של האל. צורת השתנותו היא אופנוע (אף על פי שגרימלוק משתנה לדינוזאור, ואילו האל דינוזאור בעצמו).
*אולטרה מגנוס: מבוסס על דמותו של טרנס. גם צורת השתנותו היא משאית.

==== ציפורים מיוחדות בגרסת הפופ! ====
* שאקירה: ציפור זהובה אשר הופיעה בסרטון #Upforschool שיצא ב-28 בספטמבר 2015.

==== ציפורים שלא ניתן לשחק בהן עוד ====
*שקית חטיפי צ'יטוס: הייתה תוספת מיוחדת לגרסת ה-Cheetos שקיבלו בתחילת המשחק. התהליך שלה היה מתבצע כך: נורית את השקית ונשגר אותה. בהקלקה על המסך הייתה מתפוצצת ו-4 חטיפי הצ'יטוס שבתוכה, היו מתפזרים לכל עבר. בגרסה הישנה הייתה בטעם גבינה, אך בגרסה החדשה הייתה בטעם קטשופ.
*טרנס עם קסדה: טרנס שחובש קסדת מרוצים. ציפור זו הייתה תוספת מיוחדת לגרסת Heikki. התהליך שלו התבצע כך: נורית את טרנס החובש את הקסדה. הציפור השתגרה מהר יותר משאר הגרסאות. לא ניתן לשחק בו יותר עקב סגירת הגרסה.
*נשר הפילדלפיה האדיר: היה נשר השונה מהנשר האדיר שלובש חליפת פוטבול אשר שימש כתוספת לגרסת ה-Philadelphia Eagles. התהליך שלו הלך כך: נורית כדור פוטבול שאין לו השפעה למבנה. הנשר בא ממקום בלתי-נראה לעין אל הכדור ובהילוך איטי היו רואים את כל החפצים והחזירים שהפיל ופוצץ. לא ניתן לשחק בו עוד עקב סגירת הגרסה.
*ציפור הוקי: ציפור שבהתחלה הייתה הקמע של נבחרת פינלנד בהוקי קרח. החליף את צ'אק ב-Angry Birds Friends פעם אחת במהלך טורניר ה-NHL All Star.

==== ציפורים נוספות ====
*רובי: גרסתו הנשית של רד העונדת סרט צהוב. נראית בתמונת הסיום של יום האהבה ב-Angry Birds Seasons.
*הציפורים השופטים: 3 ציפורים אשר מציינים את ה-3 שהמציאו את ה-Angry Birds. (סרדר סוגנקי, ג'אקו ליסאלו ופיטר וסטרבאקה).
*ביצים זכר ונקבה: הילדים של הציפורים האדומות. לזכר יש כובע מצחייה כחול ולנקבה יש סרט ורוד. הבת נראית בשלב האחרון של יום האהבה ב-Angry Birds Seasons, ואילו הבן בתמונת הסיום.
*ציפור מפוספסת: ציפור הנראית כמו ביצת פסחא.
*פרדי מרקיורי: הציפור הצהובה (צ'אק) אבל נראית כמו פרדי מרקיורי. מופיעה רק בסרטון של "Freddie For A Day" בשנת 2012.

=== החזירים ===
*טימי: החזיר הקטן ביותר במשחק. גם שמו התגלה ב-[http://www.angrybirdsnest.com/angry-birds-seasons-christmas-comic-all-parts/ קומיקס של Angry Birds בחג המולד]. הופיע בעונה 3 פרקים 19 ו-13 של Angry Birds Toons.
*חזיר בינוני: החזיר הבסיסי ביותר במשחק. גדול במעט מהחזיר הקטן. בגרסת הרובוטריקים הוא סטאר סקרים.
*חזיר גדול: גדול מעט יותר מהחזיר הבינוני.
*חזיר גנרל: בגודל של חזיר גדול, בעל יותר הגנה. בגרסת הרובוטריקים הוא גלוו טרון.
*חזיר מפקד: מופיע רק ב-Angry Birds Epic וב-Angry Birds Toons.
*חזיר משופם: גדול מעט יותר מהחזיר הגדול. בעל יותר הגנה מהחזיר הגנרל. יש לו שפם. בגרסת הרובוטריקים הוא לוק דאון.
*חזיר מלך: גדול יותר מהחזיר המשופם. בעל יותר הגנה ממנו, והחזיר החשוב ביותר במשחק. מופיע בשלב האחרון. יש ביצת זהב משל עצמו וצורתו הקיימת רק לאייפד. מת הרבה מאוד פעמים, אבל הפעם שנראית הסופית היא ב-Angry Birds Space בשלב Beak Impact, שם הוא בחללית וכשאחת הציפורים פוגעת בה הוא מת סופית. בגרסת הרובוטריקים הוא מגהטרון.
*המלך חזירי: חזיר משולש שברוב הגרסאות, הספרים והסדרות הוא המלך. בנו הוא הנסיך פורקי.
*חזיר שמן: החזיר הגדול מכולם. נראה ב-Angry Birds Space ובטורניר Bird Cup, שלב 2 ב-Angry Birds Friends. ב-Angry Birds Space בסוף שלב Utopia הוציאו לו את האגגסטרואיד והוא חזר לחזיר רגיל ומת.
*חזירה מלכה: נראית רק ב-Angry Birds Seasons אבל כחזיר רגיל עם סרט ורוד מעליו. בגרסאות אחרות צבע הסרט שלה הוא צהוב. בנה הוא הנסיך פורקי.
*חזיר דוור: לא משתתף במשחק, אך נראה בפרסומות של ה-Angry Birds.
*חזיר שף: לא משתתף במשחק, אך נראה בסרטונים וקומיקסים של ה-Angry Birds. ב-Angry Birds Epic הוא חזיר מכשף. בגרסת הרובוטריקים הוא סאונד וויב. ב-Angry birds 2 הוא אחד משלושת מהחזירים שלוקחים את הביצים (ביחד עם חזיר משופם והמלך חזירי).
*חזיר זומבי: חזיר שנראה כמו זומבי. מופיע רק בטורנירי חג ההלואין של Angry Birds Friends והופיע בפרק שלושים ושלוש (33) של Angry Birds Toons.
*אל פורקדור: חזיר גדול (כמו החזיר השמן) רק שיש לו מסיכה אדומה וחליפה אדומה. מופיע בפרק 41 של Angry Birds Toons ובשני טורנירי Wingman ב-Angry Birds Friends. ב-Wingman II הפך את עצמו למכונה (אל סייבורגדור).
* חזיר כדורגל: חזיר שנראה כמו כדורגל. מופיע רק בשני טורנירי Bird Cup (שני טורנירים למונדיאל 2014).
* חזיר עם נעלי ספורט: חזיר שמתחתיו יש נעל סנדל. מופיע רק בשני טורנירי Bird Cup.
* חזיר זמר: חזיר ששר. בעל שפם שחור ושיער שחור. הופיע בפרק 50 ב-Angry Birds Toons ובפרק 9 ו-20 בסדרה Piggy Tales.
* הנסיך פורקי: החזרזיר הנסיך. הופיע רק ב-Angry Birds Epic והוא בנם של המלך חזירי ומלכת החזירים. בשלב האחרון התיידד עם הציפורים. הופיע בעונה 1 פרק 48 ועונה 3 פרק 19 של Angry Birds Toons.
* אביר הקקטוס: חזיר שנראה כמו קקטוס. הופיע רק ב-Angry Birds Epic בשלבים לקראת השגת הביצה השנייה. הוא חסין בפני רד, צ'אק ומטילדה. כשהוא נוגע בציפור היא מורעלת.
* חזיר רוח רפאים: רוחות של חזירים ששואגות ומפחידות את הציפורים. הן מתחדשות. מופיעות רק ב-Angry Birds Epic. יש אחת שמרעילה את הציפורים.
*חזירון מק'קול: חזיר הלבוש כמו ציפור. הופיע ב-Angry Birds Epic, ב-Angry Birds Toons ובשלבים מיוחדים.
* חזיר מומיה: חזיר המחליף את חזיר זומבי בטורניר הלואין 2014. מופיע גם ב-Angry Birds Epic.
* האמבו: חזיר המופיע בפרק 44 בעונה הראשונה של Angry Birds Toons ופרק 53 בעונה השנייה.
* פרופסור חזיר: חזיר הממציא מכונות בשביל החזיר. לא השתתף במשחק. הופיע גם בקומיקס "מבצע חביתה".
* סופר פורק: חזיר גיבור-על המופיע בפרק 18 של Piggy Tales. לא חכם במיוחד. בעל עוזר שחכם יותר ממנו.
* חזיר נאה: הופיע רק ב-Angry Birds Stella. אחד המשרתים של גייל.
* חזיר אטלנטיס: נראה כמו חזיר משולב עם תמנון. הופיע לראשונה ב-Angry Birds Seasons והופיע בטורניר של Angry Birds Friends. בנוסף הופיע בעונה השנייה של Angry Birds Toons בפרק 2.
* חזירי מפלצות: מופיעים ב-Angry Birds Fight. הם כוללים חזיר סרטן, חזיר קונכייה, חזיר ביצה, חזיר דיונון, חזיר צפרדע, חזיר צלופח ועוד.
* לאונרד: חזיר המופיע בסרטים. האויב הראשי בסרט הראשון, אך בסרט השני מתיידד עם הציפורים במטרה להביס ציפור בשם זטה. מדובב על ידי ביל היידר ובגרסה העברית על ידי קובי מאור. בעקבות יציאת הסרט השני ב-2019, היה ניתן להשיג את לאונרד לזמן מוגבל במשחק "אנגרי בירדס 2", והוא מסוגל להטיל פצצות תוך שלוש לחיצות על המסך; לאונרד הוא החזיר הראשון שניתן להשגה במשחק זה.
* חזיר איש זאב: חזיר המחליף את חזיר זומבי וחזיר מומיה בטורניר הלואין 2015.
* חזירי בנות ים: מופיעות בעולם אטלנטיס ב-Angry Birds Seasons בשנת 2012.
* רוס: חזיר מנומש אשר הופיע לראשונה ב-Bad Piggies ובהמשך ב-Angry Birds Epic. בהתחלה נקרא חזיר מנומש, עד ש-Rovio חשפו את שמו. מדובב בסרט על ידי טוני הייל.
* ארל: חזיר המופיע בסרט. תמיד שם עליו כובע ובגד שחור. מסתובב עם גיטרה לאורך כל הסרט. לא ידוע מי היה המדבב שלו בסרט.
* קורטני: חזירה נקבה המופיעה בסרט השני. בעלת שיער חום, עיניים כחולות, אוזניות ורודות וחולצה כחולה. מדובבת על ידי אקוופינה.

== תוספות ==
*שיקוי כוח/סופר זרעים (באנגלית: Power Potion/Super Seeds): מגדיל את הציפור במקצת ומשפר את כוחה. יוצר נזק יותר גדול מהציפור. מגדיל רק ציפור אחת בלבד
*רוגטקת המלך: (באנגלית: King Sling): מחזק את הרוגטקה ומגדיל אותה קצת. הרוגטקה נהפכת לרגישה יותר, חזקה יותר וזורקת למרחק גדול יותר. נשאר לכל הסיבוב.
*רעידת ציפורים (באנגלית: Birdquake): מרעיד את השטח. עוזר אם בסוף השלב נשאר חזיר על הקצה שלא נופל. ניתן לשימוש במהלך כל השלב, פעם אחת בשלב.
*כוונת רוגטקה (באנגלית: Sling Scope): יוצר כוונת לטווח מוגבל, שעוזר לך לכוון לחזירים הרצויים. נשארת לכל הסיבוב.
*הנוצות האדירות של רד (באנגלית: Red's Mighty Feathers): תוספת שמגיעה רק בעולם הקרוי באותו השם. התהליך שלו מתבצע כך: רד, נורה, וכשלוחצים על המסך, הציפור משתגרת מהר אל המקום שהשחקן לחץ בו. בעולמות אחרים במשחק אי אפשר להשתמש בכוח זה.
*גל ההלם (באנגלית: Shock Wave): תוספת שמגיעה בעולם הקרוי על אותו שם. תהליך הירייה שלו מתבצע כך: בומב, נורה, וכשלוחצים על המסך הציפור מחשמלת את החזירים. ניתן להשתמש בתוספת גם בעולמות אחרים.

=== תוספות מיוחדות בגרסת ה-Seasons===
*ציפור מאתרת: הציפור האדומה, רד, רק שיש מעליו אנטנה. מחליפה את הציפור שעל הרוגטקה. האיתור שלה ירוק, אבל כשהיא מאתרת חזיר, היא מגיעה אליו והאיתור שלה אדום.
*אלקה-באם!: תיבות קסם עם כוכב. כשציפור פוגעת באחת, אז הן מפוצצות את מה שלידן.

=== תוספות מיוחדות בגרסת ה-Rio ===
*פצצות: פצצות שיורדות למקומות במבנה. כשציפור פוגעת באחת הפצצה מפוצצת את מה שסביבה.
*ציפור הסמבה: הציפור האדומה, רד, רק שיש לו כובע פירות ויש עיגול ורוד מסביבו. כשהוא פוגע במשהו הוא רוקד סמבה והורס את מה שקרוב אליו.
* Call The Flock: ציפור בצבע כחול (דומה לבלו המככב בסרט "ריו"). בלחיצה על המסך מופיעים תוכים והורסים כמעט הכל. ניתן לשחק בה גם באחד העולמות. זו הציפור היחידה שהיא מהסרט "ריו 2" אשר באמת נראית כמו בגרסת הסדרה.

=== תוספות מיוחדות בגרסת ה-Space ===
*ציפור מתפצלת: אם לוחצים על הכוח הזה, מתחת לרוגטקה יש קן, וכשזורקים ציפור היא מתפצלת לכמה חלקים. מפצל רק ציפור אחת.
*ביצת החלל: ביצה עם אנטנה שבהקלקה על המסך, היא יוצרת חור שחור שמעיף את כל העצמים הקרובים לה. משתתפת גם בשלבים של 3 כוכבים. זו הציפור הראשונה שהיא בעצם ביצה אשר באמת משחקת במשחקים.
*חזירים מתנפחים: אם לוחצים על הכוח הזה, כל החזירים מתנפחים.
*שדה טרנס: אם לוחצים על הכוח הזה, אז מגיע טרנס רק עם מסיכה במקום הציפור הקודמת. כשלוחצים על המסך הוא יוצר שדה כוח סביבו.

=== תוספות מיוחדות בגרסת מלחמת הכוכבים ===
*פצצה: אם לוחצים על הכוח הזה, אז ליד הציפור יש פצצה חומה. כשלוחצים על המסך (אחרי שמשגרים את הציפור) הפצצה מפוצצת את מה שקרוב אליה. ליד ציפור אחת.
*לייזר: אם לוחצים על הכוח הזה, אז מעל הציפור יש עיגול לבן. אחרי שמשגרים את הציפור העיגול יורה לייזרים. מעל ציפור אחת.
*שכפול ציפור: אם לוחצים על הכוח הזה, אז הציפור שנמצאת על הרוגטקה יורדת ואז מגיעה ציפור דומה מביצה. משכפל ציפור אחת.

=== תוספות מיוחדות בגרסת ה-Friends ===
*פטריות: אם לוחצים על הכוח הזה, צומחות פטריות מתחת למבנה.
*טייס משנה: אם לוחצים על הכוח הזה, אז מגיע טרנס רק עם מסיכה במקום הציפור הקודמת. גם לציפור זו אין כוח מיוחד, אבל יש לו השפעה חזקה על מבנים (כמו לטרנס). השתתף גם בשני טורנירי Wingman והיה ניתן להשתמש בו כאין-סוף (כי זה היה טורנירים שלו).
*TNT: אם לוחצים על הכוח הזה, אז מגיעה פצצה במקום הציפור הקודמת. כשהפצצה נוגעת במשהו היא מתפוצצת.
*צניחת TNT: אם לוחצים על הכוח הזה, אז פצצות עם שריון צונחות מהשמיים. כשהן מגיעות למקום יציב, השריון שלהן נושר והן הופכות להיות פצצות רגילות.

=== תוספות מיוחדות בגרסת ה-!Go ===
* תיקון מכונית: אם לוחצים על הכוח הזה, והמכונית נפגעת ממשהו, אז המכונית חוזרת להיות כמו קודם. נשאר לכל הסיבוב.
* מאוורר: אם לוחצים על הכוח הזה, אז מאחורי המכונית יש מאוורר. נשאר לכל הסיבוב.
* מכונית חזקה: אם לוחצים על הכוח הזה, המכונית משתנה ונהיית חזקה מהמכונית של השלב. נשאר לכל הסיבוב.
* שכפול כוח: אם אתם משתמשים בכוח שיש לכם, אז אתם יכולים לעשות את הכוח עוד פעם תמורת 3 יהלומים. עד 3 פעמים. אפשרות אחרת היא להשיג מתנה בזמן המרוץ ובאחת מהן יהיה כוח בחינם.

=== תוספות מיוחדות בגרסת הסטלה ===
* פטיש: אם לוחצים על פטיש בצידו של המשחק, מראים איפה ללחוץ. הפטיש נמצא במקום שלחצנו בו. ניתן להשיג תוספת זו בעזרת כמות ההרס של המבנים שהציפורים שוברות.

=== תוספות מיוחדות בגרסה השנייה ===
* ברווזים זהובים: אם משגרים את הכוח הזה בזמן המשחק, הוא מזמן ברווזים זהובים שיפלו מכל עבר.
* סופת שלג: אם משגרים את הכוח הזה בזמן המשחק, הוא מקפיא את כל המבנים. עוזר בעיקר לבלוז, שכן הוא יכול להפוך אבנים וחזירים לקרח שהבלוז יכולים לשבור אותו בקלות.
* צ'ילי חריף: אם משגרים את הכוח הזה בזמן המשחק, הוא בוחר את אחד החזירים, גורם לו להתפוצץ וכך הוא מפיל מבנים רבים.
* אינפלצית החזירים: אם משגרים את הכוח הזה בזמן המשחק, הוא מגדיל מספר מסוים של חזירים.
*קופסת סרדינים: אם משגרים את הכוח הזה בזמן המשחק, הנשר האדיר בא והורג את כל החזירים.

== משחקי הווידאו בזיכיון ==
הסמל של Angry Birds Seasons
הסמל של אנגרי בירדס ריו
הסמל של Angry Birds Star Wars
הסמל של אנגרי בירדס מלחמת הכוכבים 2

=== משחקי המשך ===
*Angry Birds Seasons - מהדורת החגים של Angry Birds הכוללת בתוכה את ליל כל הקדושים, חג המולד, יום האהבה, חג הפסחא, יום פטריק הקדוש, חופשת הקיץ ופסטיבל הירח הסיני. בסוף שנת 2011 חולקו החגים לשתי חבילות מרכזיות: שנת 2011 ושנת 2012. החבילה של שנת 2012 כוללת: את חג ההלואין, חג המולד, שנת הדרקון, פריחת הדובדבן (הט"ו בשבט של יפן) וחופשת הקיץ הנקראת: פיגלאנטיס. השם של החג הוא פרודיה על העיר הבדיונית אטלנטיס. ופרק היום הראשון ללימודים שבו נחשפה לראשונה סטלה (הציפור הוורודה). בסוף שנת 2012 חילקו את זה לשלוש עונות 2011, 2012 ו-2013. החבילה של שנת 2013 כוללת: את המשחק "תעלול או ממתק", חג המולד ועוד פרק שקשור לקרקס. לקראת שנת 2014 חילקו את זה לשבע עונות: 2010, 2011, 2012, 2013, 2014, 2015 ו-2016. החבילה של שנת 2014 כוללת: את חג המולד, אמריקה הדרומית, פרק כדורסל וחג המולד בשנית. בסוף 2014 נוספה שנת 2015. שנת 2015 כוללת: את היערות הטרופים, הגמר של ליגת ה-NBA, פלישת חייזרים וחג המולד, בו חזר טוני (בן דודם של טרנס ורד). בחג המולד של שנת 2014 ובפרק הקרקס בשנת 2013 היה קוסם שהשתמש באייפד לעשות קסמים לאותם העולמות ומפרק אמריקה הדרומית הייתה מפה של דמויות. המשחק יצא לראשונה ב-21 באוקטובר 2010.
*אנגרי בירדס ריו - גרסה המבוססת על הסרט "ריו" וסרט ההמשך. בגרסה זו ישנה את כמעט כל שלבי הסרט "ריו". בגרסה זו קיימים שני סוגי ציפורים חדשים: בלו - שבלחיצה על המסך מבלגן את המבנה, וג'ול ובלו - בלחיצה הם עפים בקו ישר. המשחק יצא לראשונה ב-22 מרץ 2011.
*Angry Birds Friends (לשעבר Angry Birds Facebook) - גרסה של אנגרי בירדס לפייסבוק, שכוללת בתוכה את שתי החבילות הראשונות של המשחק המקורי ועוד חבילה מיוחדת בשם Surf And Turf שכוללת בתוכה 45 שלבים ייחודיים לפייסבוק. בגרסה זו, ניתן גם להשוות תוצאות שלכם לתוצאות של חברכם בפייסבוק, ולפרסם את השיאים שלכם. ובנוסף, גם בגרסה ניתן להשתמש בתוספות שונות. בכל יום מקבלים תוספות בחינם כפול המספר של אותו יום, לדוגמה, לקבל 4 תוספות מאותה תוספת ביום רביעי, ובנוסף ניתן לקנות תוספות אלו בכסף אמיתי/נקודות פייסבוק. בנוסף על כך יצא עוד פרק חוף נוסף שקוראים לו Pigini Beach, ויש גם טורנירים חדשים כל שבוע. משחק זה מופיע גם בסמארטפונים, אבל רק עם שלבים לתוספות המיוחדות: קודם טורניר התחלה ואז שלבים לתוספות המיוחדות וטורנירים. בנוסף, במשחק זה יש גלגל הפתעות ובכל יום אפשר לקבל ממנו המון מטבעות וכוחות. לאחר השקתו של המשחק התגלה כי היו כמה סרטונים על השדרוגים הרשמיים לשאר המדינות, ולאחר שתכננו את יציאת המשחק התגלה כי המשחק היה אמור לצאת ב-14 בפברואר 2012, ובמקום זה התגלה כי המשחק יצא ב-13 בפברואר 2012 רק שאין לטלפונים את שתי החבילות וביצי זהב, ושיש רק 6 שלבי ניסיון ו-6 שלבי טורנירים. במשחק אפשר לקנות גם כמה רוגטקות מיוחדות כמו רוגטקה מוזהבת, רוגטקת כריסטמס, רוגטקת סלע, רוגטקת בלונים בצבעים ועוד. המשחק יצא לראשונה בפייסבוק ב-13 בפברואר 2012 ויצא לכל לשאר הטלפונים ב-2 במאי 2013.
* Angry Birds Space - גרסה של המשחק מתקיימת בחלל. בגרסה זו, רוב חוקי המשחק משתנים. צבעי הציפורים משתנים, היכולות שלהם משתנות, ציפור חדשה נוספת ושדות של כוח המשיכה (למעלה ולמטה). אפליקציה זו והפרסומות שלה הם בשיתוף עם נאס"א וסמסונג אשר חתמו חוזה לפיו האפליקציה תצא לפני כולם ל-Samsung Galaxy Note בפברואר 2012 ותשוחרר לשאר המדינות ב-22 במרץ 2012.
*אנגרי בירדס מלחמת הכוכבים - גרסה חדשה של המשחק אשר מבוססת על סדרת הסרטים "מלחמת הכוכבים". גם גרסה זו מתקיימת בחלל. בגרסה זו, רוב חוקי המשחק משתנים. הציפורים והחזירים נראים כמו הדמויות ממלחמת הכוכבים, היכולות שלהם משתנות ושדות של כוח המשיכה (למעלה ולמטה) מתקיימים. לגרסה זו הייתה גרסה בפייסבוק ששם יש 4 תוספות מיוחדות שמופיעות גם במשחק וטורנירים כל שבוע. משחק זה יצא לראשונה ב-8 בנובמבר 2012.
*אנגרי בירדס מלחמת הכוכבים 2 - המשך למשחק הראשון המבוסס על הטרילוגיה המקדימה. המשחק שוחרר ב-18 בספטמבר 2013. לראשונה במשחק זה אפשר לשחק גם בצד החזירים. במשחק זה שוחרר לראשונה רעיון ה-Telepods של חברת הסברו, העושה שימוש בקוד QR.
* Angry Birds GO! - גרסה של המשחק כמשחק מרוצים בתצוגת תלת מימד, הכוללת בתוכו אזורים שונים למשחק והרבה אתגרים. אפשרות הרב משתתפים הגיעה בנובמבר 2014. המשחק תומך באפשרות ה-Telepods. בגרסה זו יש רמה של שלבים שמתחלפים כל שבוע וטורנירים. המשחק שוחרר לראשונה ב-11 בדצמבר 2013.
* Angry Birds Epic - גרסה של המשחק על קרבות ולחימה בין החזירים לציפורים. רעיון המשחק שונה משאר המשחקים, שבהם צריכים לשגר ציפורים אל עבר החזירים. במשחק זה, יש להתקיף חזירים בתורות תוך כדי שימוש באסטרטגיה לפי סוג החזיר. במשחק אפשר לשדרג את הציפורים ביכולות ההגנה וההתקפה שלהם. משאר המשחקים במשחק יש מפה של שלבים, וגם 5 ביצים במקום במקום 3. למשחק הוסף הטורניר שבו על השחקן להתחרות בשחקנים נוספים וכך לעלות ליגות (ישנן שש ליגות שונות). ב-27 באוגוסט 2015 יצא למשחק זה עדכון זמני שבו הציפורים וסוניק הקיפוד צריכים להילחם ברובוטים של דוקטור אגמן, ולאחר מכן ניתן היה לשחק גם בסוניק הקיפוד עצמו. המשחק שוחרר לראשונה ב-17 במרץ 2014 בניו זילנד, קנדה ואוסטרליה ושוחרר לשאר המדינות ב-12 ביוני 2014.
*אנגרי בירדס רובוטריקים - גרסה של אנגרי בירדס שמבוססת על סדרת הטלוויזיה רובוטריקים. בגרסה זו, רוב חוקי המשחק משתנים: המטרה היא לנצח כמה שיותר חזירים תוך כדי כך שהם לא יפגעו בך. לכל ציפור יש כוח שונה או נשק שונה ולכל נשק יש יתרונות וחסרונות. המשחק מתחיל בכך שאופטימוס פריים ניתן לשחקן בתור דמות התחלתית שאיתה אפשר לשחרר את כל שאר הרובוטריקים והשקרניקים. השחרור נעשה באמצעות חזירים שהשחקן הצליח להרוג והם מצטברים כמספר שאיתו תוכל לשחרר את הרובוטריקים. במשחק הציפורים ומספר חזירים (רובוטריקים ושקרניקים) מאחדים כוחות כדי לגבור על החזירים המרושעים. הציפורים והחזירים לבושים כמו הרובוטריקים והשקרניקים. השחקן יכול לשדרג את הרובוטריקים והשקרניקים עד לרמה 15, כאשר השחקן ישדרג ציפור נשקה והגנתה תשתפר והמראה של הרובוטריק ישתנה. המשחק שוחרר לראשונה ב-25 בספטמבר 2014 בניו זילנד ובפינלנד ובקנדה ויצא לשאר המדינות ב-15 באוקטובר 2014 (iOS) וב-30 באוקטובר 2014 (אנדרואיד). גם הגרסה הזאת תומכת באפשרות ה-Telepods.
*Angry Birds POP - המשחק החדש של Angry Birds Stella אשר ממשיך את קודמו. במשחק זה סטלה וחבריה צריכות לעצור את החזירים שכלאו את הדמויות מהסרט (לדוגמה: אתה צריך להפיל חזירים ולפוצץ כמה שיותר בועות ומתחילת שלב 25 אתה צריך לעצור את המזימות המרושעות של גייל הנסיכה המרושעת). במשחקים משתתפים הציפורים כמו רד, צ'אק, הבלוז, בומב, מטילדה וטרנס. ניתן לשחק ברד גם בשלבי 1 ו-40. במשחק זה יש רוגטקה כמו במשחקים הקודמים של Angry Birds שבה צריכים לקלוע כל בועה על צבע הבועה המתאימה לה. במאי 2015 המשחק עבר יותר מ-14005 שלבים ו-520 עולמות ברציפות. המשחק יצא לראשונה בקנדה ב-22 בדצמבר 2014 ויצא לשאר המדינות ב-12 במרץ 2015. ב-29 באוקטובר 2015 המשחק יצא לראשונה ל-Facebook והופסק ב-2 בינואר 2017.
*אנגרי בירדס 2 - המשך למשחק המקורי של אנגרי בירדס. כללי המשחק לא השתנו אך היכולות של המשתמש הורחבו. במשחק החדש ישנם שלבים בעלי מספר זירות משחק, כלומר לאחר שהשחקן סיים זירה אחת הוא יכול לעבור לזירה הבאה וכך הלאה. הגישה אל שלבי המשחק השתנתה, במקום טבלה עם מספרי שלבים, ישנה מפה המחולקת למספר עולמות המכילים שלבים שאותם השחקן צריך לעבור. במשחק ישנן רק חמש ציפורים המשולבות מהמשחק הראשון ומגרסת הסטלה אך ישנם גם חמישה כשפים שבהם יכול השחקן להשתמש. ישנו דבר נוסף שהשתנה והוא הנגישות לציפורים אם פעם לכל שלב ניתן מספר קבוע של ציפורים וסדר הייריה שלהם נקבע מראש, במשחק החדש תוכלו לשגר איזו ציפור שתרצו ותוכלו להשיג ציפורים נוספות במהלך המשחק (דבר זה נקבע על פי מספר הנקודות שהשחקן השיג). עד היום אפשר להשיג תוצאות גבוהות ושיאים חדשים. המשחק שוחרר לראשונה בקנדה ב-5 במרץ 2015 ולשאר המדינות ב-30 ביולי 2015 (iOS ואנדרואיד).
*Angry Birds Blast! - שוחרר ב-22 בדצמבר 2016.
*Angry Birds Evolution (בעבר נקרא Angry Birds TNT) - במשחק זה אתה צריך צבא של 300 ציפורים הדומה לסרט של אנגרי בירדס. המשחק יצא בתור בטא במהלך 2016 ויצא בתור גרסה מלאה ב-17 ביוני 2017.
*Angry Birds Match - משחק נוסף המבוסס על הסרט. המשחק יצא ב-31 באוגוסט 2017.
*Angry Birds Blast Island - משחק המשך ל-Angry Birds Blast. שוחרר כבטא ב-1 בפברואר 2018.
*Angry Birds VR: Isle of Pigs - משחק המשתמש בטכנולוגיית מציאות מדומה, ומשתף פעולה עם חברות מג'יק ליפ ו-Resolution Games AB. חוקי המשחק הם כמו שאר המשחקים בסדרה. הציפורים והחזירים במשחק זה נראים כמו הדמויות מהסרט. הוכרז ב-27 בספטמבר 2018 ויצא בפברואר 2019 בסטים. גרסת מציאות רבודה יצאה ב-2019 ל-iOS, ובהמשך גם למכשירי אנדרואיד.
*Angry Birds POP 2 - משחק המשך ל-Angry Birds POP. בניגוד לקודמו, המשחק כולל את הדמויות מהסרט הראשון. יצא ב-2019.
*Angry Birds Explore - משחק נוסף המשתמש בטכנולוגיית מציאות רבודה. שוחרר ב-2019.
*The Angry Birds Movie 2 VR: Under Pressure - משחק נוסף המשתמש בטכנולוגיית מציאות מדומה. יצא בקיץ 2019 ל-PlayStation VR. מבוסס על הסרט השני.
*Angry Birds Casual - משחק רוגטקה נוסף. במשחק זה המטרה איננה להביס את החזירים, אלא לשחרר את הגוזלים שבקעו מהביצים. גם היכולות של הציפורים השתנו בגרסה זו. המשחק יצא בגרסת בטא במרץ 2020.
* Rovio Classics: Angry Birds - רימייק של המשחק הראשון בזיכיון. לעומת רוב משחקי הסדרה, שנבנו במנוע Box2D, במשחק נעשה שימוש במנוע המשחק יוניטי. המשחק מבוסס על גרסה לא ידועה של המשחק מ-2012. העיט האדיר, שבעבר היה בתשלום נוסף במשחק המקורי, ניתן לשימוש ללא תשלום בכל שלב, אם כי הוא מוגבל לשבעה שימושים ברצף בזמן של שעה. כמו כן, התוספות והליגה האדירה לא כלולים ברימייק. המשחק שוחרר ב-31 במרץ 2022, ומחירו הוא דולר אחד.

=== גרסאות מיוחדות ===
*Angry Birds Magic - גרסה של Angry Birds לכל מכשיר נוקיה עם מסך מגע אשר פתיחת עוד שלבים בו מתבצעת בכך שמכשיר נוקיה עם מסך מגע בו מופעל המשחק נוגע בכל מוצר של NFC עם שבב NFC בתוכם. דבר זה עובד באמצעות טכנולוגיית השבבים הנמצאים בהם. במשחק יש 45 שלבים. הגרסה היא גם גרסה חינמית. לוח התוצאות במשחק זה הם כתובות אך ורק ברוסית. המשחק יצא באפריל 2011.
*Angry Birds Arcade - גרסה המיועדת למכונות ארקייד בלבד המבוססת על המשחק הראשון של אנגרי בירדס. שוחררה ב-2016 במסעדות דייב ובאסטר.
*Angry Birds Champions - גרסה המיועדת למחשב. שוחררה ב-21 בפברואר 2018.
*Angry Birds for Facebook Messenger - גרסה המיועדת לטלפונים ומחשבים הנמצאת אך ורק ב-Facebook Messenger. במשחק זה כל הדמויות והאזורים נראים כמו ב-Angry Birds 2. המשחק נוצר בשיתוף פעולה עם חברת CoolGames. ישנם ציפורים בפוסטר המשחק שלא מופיעות במשחק עצמו. גרסת הבטא של המשחק שוחררה ב-7 בדצמבר 2017, והגרסה הרשמית שוחררה ב-8 במאי 2018.
*Angry Birds: Flip The Bird - משחק נוסף ל-Facebook Messenger בו השחקן צריך להתאים את הציפורים לצורה. במשחק זה רק רד, צ'אק והאל מופיעים. המשחק יצא ב-14 באוגוסט 2018.

=== גרסאות שנסגרו ===
==== גרסאות במחשב שנסגרו ====
*Angry Birds Chrome - הייתה גרסה של Angry Birds לדפדפן גוגל כרום הכוללת בתוכה את 5 העולמות הראשונים, החגים: חג המולד (הכולל 3 שלבי בונוס ואת שלב 5 ששונה מזה שבמכשירים), פריחת הדובדבן, חג הפסחא (הכולל 3 ביצי פסחא שנסתרות כמו ביצי הזהב ושלבים 4 ו-12 ששונים מאלה שבמכשירים) וחופשת הקיץ ועוד 21 שלבים אשר היה ניתן למצוא מוחבאים כמו הביצים המוזהבות בעולמות של Angry Birds בשם Chrome Dimesions, לא היו בגרסה זו ביצים מוזהבות. במהלך 2015 גרסה זו נסגרה. המשחק יצא במאי 2011.
*Angry Birds Google Plus - הייתה גרסה של Angry Birds לרשת החברתית Google Plus אשר כללה בתוכה את ה-Chrome Dimesions, את העולמות הנוספים וגם עולם בשם Teamwork אשר פתיחת שלבים בו הייתה נמדדת על מספר החברים של השחקן ומספר הכוכבים של החברים של השחקן אשר שיחקו במשחק. ברמה זו היו 8 שלבים מיוחדים. משחק זה יצא במאי 2011. לא ניתן לשחק בה עקב חוסר תמיכה במשחקי גוגל פלוס.
*Angry Birds In The Hunt For The Golden Pistachio- גרסה שהייתה למחשב בלבד שנוצרה בהשראת פיסטוקים של החברה האמריקאית Wonderful Pistachios. במשחק זה היו רק 5 שלבים + שלב מיוחד של פיסטוק מוזהב.
*Angry Birds Vuela Tazos - גרסה שהייתה הקיימת למחשב בלבד אשר מלוות ב-3 חברות מזון מקסיקניות: Gamesa ,Sonric's ו-Sabritas (הגרסה בספרדית). הגרסה הישנה כללה גם את פפסי והיו בה רק 6 שלבים (3 מהם היו בהשראת החברות המקסיקניות, פרט לחברת הממתקים Sonric's). הגרסה החדשה התמקדה בדמויות של גרסת ה-Space והיו בה 3 כוכבי לכת ו-9 שלבים (3 שלבים בכל כוכב לכת. בכל כוכב לכת, כל 3 השלבים שלו מתמקדות בחברות המקסיקניות).
*Angry Birds Lotus F1 Team - הייתה גרסה נוספת ל-Facebook אשר נוצרה בהשראת חברת מכוניות המרוץ האמריקאית Lotus F1 Team. בגרסה זו היו רק 3 שלבים.
* Angry Birds Cheetos - גרסה שהייתה קיימת רק למחשב שנוצרה בהשראת החטיף העולמי צ'יטוס. הגרסה הישנה הייתה בטורקית והיו בה 3 שלבים + 5 שלבים מיוחדים. בגרסה זו הייתה שקית של החטיף בטעם גבינה, שבהקלקה על המסך הייתה מתפוצצת ומעיפה את 4 חטיפי הצ'יטוס שבתוכה לכל עבר. הגרסה החדשה הייתה ברוסית, היו בה 3 שלבים + 6 שלבים מיוחדים והשקית של החטיף השתנתה לבטעם קטשופ.
*Angry Birds Telepizza - גרסה שהייתה רק למחשב שנוצרה בהשראת פיצות של החברה הספרדית Telepizza (הגרסה בספרדית). בדף הבית היו רואים פיצה המחולקת ל-6 חלקים, כך שכל חלק הוא שלב. בסוף כל שלב היו רואים משולש פיצה עם פפרוני אחד, שניים או שלושה, כך שהפפרונים הם במקום הכוכבים.
*Angry Birds Fuji TV - משחק אשר נוצר במיוחד לאתר Fuji TV. במשחק זה היה את השלב הראשון במשחק הראשי ועוד שלב בשם Sakura Ninja, שלב מיוחד לגרסה זו. מסך הטעינה שלו היה דומה לגרסה המקורית של אנגרי בירדס. משחק זה יצא ב-8 במרץ 2012, יום אחרי שחרור של עולם חדש ב-Angry Birds Seasons, אשר הגרסה מבוססת עליו. המשחק נסגר מסיבות לא ידועות.
*Angry Birds Coca-Cola - גרסה שהייתה למחשב בלבד אשר נוצרה בהשראת המשקה קולה של החברה האמריקאית קוקה-קולה (אף על פי שהגרסה הייתה בסינית). בגרסה היה את הרמה הראשונה במשחק המקורי, סרטון אנימציה והרמה של קוקה-קולה. בשלבים של קוקה-קולה היו תופי בונגו וקונגה שבעזרתם היה ניתן לפתוח שלבים מיוחדים. בגרסה זו היו 7 שלבים + 3 שלבים מיוחדים. המשחק יצא ב-11 ביוני 2012.
*Angry Birds Heikki - גרסה שהייתה רק למחשב שנוצרה בהשראת נהג המרוצים הייקי קובליינן. בגרסה זו יש היה את טרנס עם קסדת מרוצים אשר בא כתוספת מיוחדת למשחק אך לא ניתן לשחק בו עוד עקב סגירת הגרסה. בגרסה זו היו רק 12 שלבים.
*Angry Birds in Ultrabook™ Adventure - הייתה גרסה נוספת ל-Facebook אשר נוצרה בהשראת התקן ללפטופ Ultrabook שבא מחברת המחשבים האמריקאית Intel. בגרסה זו היו 10 שלבים.
*Angry Birds Philadelphia Eagles - הייתה גרסה נוספת ל-Facebook שנוצרה בהשראת קבוצת הפוטבול האמריקאית Philadelphia Eagles. בגרסה זו הייתה תוספת מיוחדת חדשה של נשר עם חליפת פוטבול אך לא ניתן לשחק בו עוד עקב סגירת הגרסה. בגרסה זו היו רק 16 שלבים.
* Angry Birds McDonald's - גרסה שהייתה רק למחשב שנוצרה בשיתוף עם בית ההמבורגר העולמי מקדונלד'ס. גם בגרסה זו היו את 4 התוספות הבלעדיות. בגרסה זו היה גם את החג פסטיבל הירח הסיני אשר נמצא גם ב-Angry Birds Seasons. בגרסה זו היו רק 8 שלבים (6 מהם היו משיגים באמצעות הרשמה למשחק).
*Angry Birds Volcano - גרסה אשר הייתה קיימת רק לגוגל כרום ונוצרה בהשראת החטיף החריף Tyrkisk Peber Volcano (שבא מהחברה האמריקאית Fazer). במשחק זה היו 6 שלבים (3 מהם היה אפשר להשיג בעזרת קודים מיוחדים). המשחק יצא ב-10 באוקטובר 2011. נכון לעכשיו האתר של המשחק עדיין קיים אך אי אפשר לשחק בו.
*Angry Birds Breakfast - גרסה שהייתה קיימת למחשב בלבד אשר נוצרה בהשראת דגני הבוקר נסקוויק שבא מחברת הדגנים האמריקאית נסטלה. בגרסה זו היו 2 שלבים + 8 שלבים מיוחדים שהיה ניתן להשיגן רק באמצעות קוד מיוחד שהיה ניתן להשיג באריזות נסקוויק (בישראל היה ניתן להשיג את הקוד באריזות קראנץ' במקום בנסקוויק). משחק זה יצא לראשונה בדצמבר 2013.

==== גרסאות בטלפונים שנסגרו ====
* Angry Birds Ace Fighter - גרסה של Angry Birds אשר מבוססת על משחק הלחימה Sky Fighters. במשחק זה יש חלליות לחימה אשר הציפורים צריכות לירות בחזירים כמה שיותר. במשחק זה יש חוקי משחק שונים כמו ב-!Angry Birds Fight, Angry Birds Epic וב-Angry Birds 2. שמו של המשחק היה כתוב גם בסינית. המשחק שוחרר לראשונה בסין ב-31 במאי 2016 ושוחרר לשאר המדינות ב-27 ביולי 2016. המשחק נמחק ב-6 בספטמבר 2016, ושרתי המשחק הופסקו ב-10 באוקטובר 2016. זהו המשחק הראשון של אנגרי בירדס אשר נמחק מחנויות האפליקציות.
* Angry Birds Football (בעבר נקרא !Angry Birds Goal) - גרסה שיצאה בעקבות הסרט. דומה קצת ל-!Angry Birds Action ול-Angry Birds Holiday רק שיש בו כדורגל. במשחק הציפורים הן כמו נבחרת כדורגל, והנשר האדיר המאמן שלהן. יצא ב-25 באפריל 2016 למכשירי iOS ואנדרואיד. המשחק נמחק ב-15 בדצמבר 2016, ורכישות באפליקציה הופסקו כבר ב-1 בדצמבר 2016.
* Angry Birds Holiday - במאי 2016 התגלה משחק של הסרט של אנגרי בירדס. דומה ל-Angry Birds Action. יצא ב-25 במאי 2016. המשחק נמחק ב-31 בדצמבר 2016.
* Angry Birds Islands - משחק נוסף המבוסס על הסרט. יצא ב-13 באפריל 2017. המשחק נמחק ב-27 ביוני 2017.
* Angry Birds Dice - משחק נוסף המבוסס על הסרט. יצא ב-2 בפברואר 2017. שרתי המשחק הופסקו ב-10 באוקטובר 2017.
* !Angry Birds Fight - משחק לחימה הדומה קצת ל-Angry Birds Epic. במשחק זה יש כמה חוקי משחק שונים. אם יש לך שתי ציפורים, אתה יכול להתאים בשתי הציפורים וזה יעשה שלוש ציפורים, ואם יש לך ארבע ציפורים אתה יכול לקחת את ציפור חמישית ולהתאים אותה, ואז זה עושה כוח חזק מאוד. בכל חודש יש כמה טורנירי זירה וחזירים מפלצתיים, למשל חזיר דיונון, חזיר כריש, חזיר צלופח, חזיר מפלצתי, חזירים מהסרט ולאונרד. במשחק זה יש 11 עולמות, רמות אלה מרשים לעבור לתוצאות אחרות, כמו את עולם 5 או 4 ולכמה שלבים, והציפור שלך יכולה להגיע לשיא הגבוה ביותר. ניתן גם אפילו לקנות מהנשר האדיר פריטים מיוחדים, למשל תחפושות, כלי נשק וספינות. אפשר להתאים ציפורים ולהשיג תוצאה עד מאה לסיום השלב. עד היום אפשר לעבור כמה נקודות בכל שלב ולצבור כמה שיותר תוצאות גבוהות. המשחק יצא לראשונה בתאילנד, בקנדה, הודו, יפן ואוסטריה ב-20 בינואר 2015 ויצא לשאר המדינות ב-11 ביוני 2015 (iOS ואנדרואיד). המשחק נמחק ב-1 באוגוסט 2017, ושרתי המשחק הופסקו ב-15 בנובמבר 2017.
* אנגרי בירדס סטלה - גרסה חדשה של המשחק אך מבוססת על סטלה, הציפור הוורודה שהופיעה לראשונה ב-Angry Birds Seasons, ועוד 3 ציפורים בנות וציפור בן אחד מיוחדות לגרסה זאת אשר נלחמות בנסיכה מרושעת והחזירים שלה. ב-13 ביולי 2015 התגלה כי המשחק הופסק באופן רשמי. המשחק שוחרר ב-4 בספטמבר 2014. גם גרסה זאת תמכה באפשרות ה-Telepods.
*!Angry Birds Action - לכבוד הקרנת אנגרי בירדס - הסרט, הוציאה חברת Rovio את המשחק Angry Birds Action! - משחק אשר מבוסס על הסרט. במשחק זה יש את רד, צ'אק, בומב, טרנס והאל (שמופיע רק בגלגל המזל הנמצא במשחק). במשחק זה יש כוחות כמו להקפיא, הסתובבות כדור, רוח המשחק ועוד. במשחק זה יש 180 שלבים. במשחק זה יש אפשרות שנקראת Magic Movie, שבה אפשר להדליק את המצלמה בסוף הסרט ולאחר מכן אתה יכול להנות עם הדמויות של הסרט רק במצלמה. במשחק זה יש גם פרסים אשר אם אתה מסיים את השלב אתה יכול לקבל 3 פרסים כמו מטבעות, קריסטלים, חומרי נפץ וגם אלבום אשר עוזר לך לעבור להתקדמות מוחלטת. ביוני 2016 לאחר יציאתו של העולם השני של המשחק יצא סרטון נוסף של הסרט אשר מבוסס על צ'אק חוזר לאי החזירים ולוקח את הדחליל שלו בחזרה לאי הציפורים. המשחק יצא לראשונה לניו זילנד ב-16 בפברואר 2016 ויצא לשאר המדינות ב-28 באפריל 2016 (iOS ואנדרואיד). נסגר באוקטובר 2017.

=== גרסאות שבוטלו ===
*Agri Birds - במשחק זה הציפורים נראות כמו דמויות בחווה. המשחק פותח בתקופה לא ידועה, ובוטל בהמשך. לבסוף, שוחרר טריילר למשחק בתור מתיחה לאחד באפריל. בטריילר של המשחק, ישנו משחק קטן שהוא אזכור לזיכיון משחקים אחר, חמישה לילות אצל פרדי.
*Angry Birds Heroes - בדצמבר 2017 חברת Rovio פרסמה סקר על המשחק בעמוד הפייסבוק הרשמי שלהם עם טריילר קצר. חודשיים לאחר מכן, המשחק בוטל מסיבות לא ידועות.

=== משחקי ספין-אוף ===
* Bad Piggies - ב-27 בספטמבר 2012, הושק משחק ספין-אוף ל-Angry Birds בשם Bad Piggies (חזירונים רעים). במשחק זה צריך לבנות רכב משוכלל כמה שיותר בשביל לעזור לחזירים להשיג מפה או חפץ אחר. כמו שב-Angry Birds יש ביצי זהב, במשחק זה יש גולגולות שעוזרות לפתוח ארגזי חול שאלו שלבים מיוחדים.

=== משחקי אוספים ===
* Angry Birds Trilogy - ב-25 בספטמבר 2012 שוחרר לאנגרי בירדס משחק אוספים בשם Angry Birds Trilogy. משחק זה כולל את המשחק הראשון, Angry Birds Seasons ואנגרי בירדס ריו. המשחק יצא לפלייסטיישן 3, Xbox 360, Wii, Wii U ולנינטנדו 3DS, ועולה 30 דולר.

== סדרות אנימציה ==
*אנגרי בירדס טונס - ב-16 במרץ 2013 הושקה סדרה בשם Angry Birds Toons. הסדרה הזאת מבוססת על החזירים והציפורים (חוץ מסטלה והאל) שחיים ב-Piggy Island. בטריילר של הפרק האחרון בסדרה חברת Rovio אמרה שתהיה עונה שנייה. סדרה זאת שודרה בערוץ הילדים כל יום שבת בשעה 10:00. בסדרה זו 4 עונות. העונה השנייה יצאה ב-19 באוקטובר 2014. ב-1 באוקטובר 2015 יצאה העונה השלישית.
*סיפורי חזירונים - בשנת 2014 הושקה סדרה חדשה בשם Piggy Tales. הסדרה הזאת מבוססת על החזירים הרגילים שחוקרים מלא דברים (לדוגמה: טרמפולינה). החזירים בסדרה זו עשויים מפלסטלינה. בסדרה זו 55 פרקים. אחד מהם מבוסס על המשחק Angry Birds Epic, ואילו בשניים מהם משתתפת קופסה (בפרק 6 הקופסה מועכת חזירים, ובפרק 11 הקופסה הופכת את האזור הלבן שהחזירים נמצאים בו בסדרה). לקראת חג המולד פורסם פרק מיוחד של הסדרה. לקראת השנה ה-2 של ToonsTV שודרו 3 פרקים מיוחדים של הסדרה. ב-2015 התחילה שידורה של העונה החדשה של Piggy Tales בשם "Pigs at Work" בה החזירים עובדים באתר בנייה באזור הלבן. ב-10 בפברואר 2016 יצא פרק נוסף של הסדרה אשר מבוססת ספר אגדי שהחזירים לא מצליחים לפתוח אותו. ב-2016 יצאה עונה שלישית בשם "Third Act", ובשונה משתי העונות הראשונות, עונה הזאת מתרחשת בעיר של החזירים מהסרט; כל העונה מתרחשת בתיאטרון של העיר שנמצאים בו חזירים שחושבים שהתיאטרון הוא כל העולם; עד שבסוף העונה אחד הקירות בתיאטרון מתפוצץ והם מגלים את העיר. ב-2018 יצאה העונה האחרונה "4th Street", והיא מתרחשת בעיר של החזירים מהסרט; בפרק האחרון של הסדרה מתגלה החזיר שגרם לכל ההרפתקאות שבעונה.
* אנגרי בירדס סטלה - ב-1 בנובמבר 2014 עלתה סדרת טלוויזיה חדשה בשם Angry Birds Stella, שמבוססת על המשחק. ב-25 באוקטובר 2014 שוחרר הפרק הראשון לגרסת ה-Stella. העונה השנייה יצאה ב-9 באוקטובר 2015.
* אנגרי בירדס בלוז - משחק המבוסס בזמן שאחרי הסרט ומספרת על החיים של הבלוז. העונה הראשונה יצאה ב-10 במרץ 2017.

ב-3 ביולי 2017 חברת נטפליקס לקחה מספר פרקים מכל אחת מהסדרות ושילבה אותם בלקט של 23 פרקים לפרק אחד.

== סרטי אנימציה ==
=== אנגרי בירדס - הסרט ===


ב-1 באוקטובר 2014 פורסם באתר Rovio שעומד לצאת סרט 3D של Angry Birds. הסרט יצא ב-20 במאי 2016. הסרט עובד בשיתוף עם חברת סוני. בנוסף, מתוכנן לצאת לגו על הסרט. ב-23 בספטמבר 2015 יצא הטריילר הרשמי.

==== מדבבים ====
* ג'ייסון סודייקיס - רד
* ג'וש גד - צ'אק
* דני מקברייד - בומבה
* מאיה רודולף - מטילדה
* קייט מקינון - סטלה
* טוני הייל - רוס, חזיר מנומש
* קיגן-מייקל קיי - טרנס
* ביל היידר - לאונרד, מנהיג החזירים
* פיטר דינקלג' - הנשר האדיר
* איאן היקוקס - באבלס
* אנתוני פדילה - האל

==== עלילה ====
באי מרוחק שנקרא "אי הציפורים" גרות ציפורים מאושרות, חוץ מרד (ג'ייסון סודייקיס), הציפור הכי עצבנית באי הציפורים. יחד עם רד והציפורים האחרות, גרים גם צ'אק (ג'וש גד) ובומב (דני מקברייד). הכול משתבש ברגע שחזירים מרושעים, כגון לאונרד (ביל היידר) פולשים מאי החזירים לאי הציפורים. הם לוקחים את הביצים של הציפורים ומפליגים לכיוון האי שלהם. ברגע ששאר הציפורים מגלות את זה, רד, צ'אק, בומב, מטילדה (מאיה רודולף), טרנס (לא ידוע), סטלה (קייט מקינון) ושאר הציפורים מנסות לקחת את הביצים בחזרה לאי הציפורים. בנוסף לכך, הם מזעיקים לעזרה גם את הנשר האדיר (פיטר דינקלג'), נשר אגדי שגר במאורה משלו.

=== אנגרי בירדס - הסרט 2 ===

באוגוסט 2016, חברת Rovio התחילה לעבוד על סרט המשך. הסרט עתיד לצאת ב-20 בספטמבר 2019, שיוצא במקביל ל-10 שנים למשחק המקורי.

הסרט יבויים על ידי תורופ ואן אורמן וג'ון רייס, יופק על ידי ג'ון כהן, ואת התסריט יכתוב פיטר אקרמן. סודייקיס, גד, היידר, מקברייד ודינקלג' הוכרזו כמדבבים חוזרים, בעוד החדשים כוללים את רייצ'ל בלום, סטרלינג קיי בראון, יוג'ניו דרבז, זאק וודס, נורה לום, ליל ריי האוורי, דאב קמרון, בק בנט וברוקלין פרינס. לזלי ג'ונס תדבב את הנבל.

האנימציה תוצע שוב על ידי Sony Pictures Imageworks, בשיתוף עם Sony Pictures Animation.

==== מדבבים ====
*ג'ייסון סודייקיס - רד
*ג'וש גד - צ'אק
*דני מקברייד - בומבה
*ביל היידר - לאונרד
*פיטר דינקלג' - הנשר האדיר
*לזלי ג'ונס
*רייצ'ל בלום
*סטרלינג קיי בראון
*סמוש
*זאק וודס
*דאב קמרון

== הצלחת המשחק ==
בעקבות הצלחת המשחק שנוצר תחילה לאייפון Rovio, החברה שמפתחת את המשחק, יצרה קו מוצרים של Angry Birds, בהם: בובות, כפכפים, בגדים, כלי לימוד ועוד.
המשחק תומך בפלטפורמות iOS, Maemo, HP webOS, אנדרואידSymbian^3, PSP/PlayStation 3, Mac OS X, Windows, WebGL, Windows Phone 7, Google Plus.

בגרסת החגים תומך המשחק בפלטפורמות: iOS, אנדרואיד, Symbian^3, webOS, Microsoft Windows, Mac OS X.

=== בתרבות ===
לקראת עלייתה לאוויר של עונתה השמינית של תוכנית הסאטירה הישראלית "ארץ נהדרת", הופצו ברשת מספר מערכונים מהעונה, בהם המערכון "Angry Birds Peace Treaty" (ועידת השלום) בו מתואר ניסיון לכינון הסכם שלום בין הציפורים לבין החזירים מהמשחק, על רקע המאבקים עקובי הדם ביניהם, בהקבלה לסכסוך הישראלי-פלסטיני. הסרטון זכה לתהודה ולפופולריות רבה, וסוקר במספר כלי תקשורת בעולם.

== קישורים חיצוניים ==

* 

== הערות שוליים ==

קטגוריה:אנגרי בירדס
קטגוריה:משחקי וידאו משנת 2009
קטגוריה:משחקי מובייל
קטגוריה:פינלנד: המצאות